recursal/SuperWikiNEXT-32B huggingface dataset:
**মুহাম্মদ হাসান** (১৮৮০ - ১ জুন ১৯৬১) ছিলেন একজন পাকিস্তানি ইসলামি পণ্ডিত এবং জামিয়া আশরাফিয়া, লাহোরের প্রতিষ্ঠাতা। তিনি দারুল উলুম দেওবন্দে শিক্ষা লাভ করেন। তিনি আশরাফ আলী থানভীর খলিফা এবং আনোয়ার শাহ কাশ্মীরির ছাত্র ছিলেন। তিনি জমিয়ত উলামায়ে ইসলামের সভাপতি ছিলেন।

জীবনী
-----

মুহাম্মদ হাসান পাকিস্তানের পাঞ্জাবের মিলপুর শহরে ১৮৮০ সালে জন্মগ্রহণ করেন। তার পিতা আল্লাহ দাদ। তিনি নিজ শহরে প্রাথমিক শিক্ষা লাভ করেন। মুহাম্মদ মাসুম, আবদুল জব্বার গজনভী, নূর মুহাম্মদ এবং গোলাম মুস্তাফা কাসেমী এবং অন্যান্য আলেমদের কাছ থেকে আরও ধর্মীয় শিক্ষা লাভের পর তিনি আত্মশুদ্ধির জন্য আশরাফ আলী থানভীর কাছে যান। তিনি ক্বারী করিম বখশের কাছ থেকে তাজবিদ ও তেলাওয়াতের সনদ লাভ করেন এবং দারুল উলুম দেওবন্দে আনোয়ার শাহ কাশ্মীরির থেকে হাদিস শিক্ষা করেন।

তিনি পাকিস্তান আন্দোলনের একজন শক্তিশালী সমর্থক ছিলেন। তিনি আশরাফ আলী থানভীর খলিফাও ছিলেন। ১৯৪৭ সালে তিনি লাহোরে আশরাফ আলী থানভীর নামে জামিয়া আশরাফিয়া প্রতিষ্ঠা করেন।

তিনি দীর্ঘ অসুস্থতার পর ১৯৬১ সালের ১ জুন করাচিতে মারা যান। আবদুল গনি ফুলপুরীর ইমামতিতে তার জানাজার নামাজ অনুষ্ঠিত হয় এবং তাকে করাচির সোসাইটি কবরস্থানে দাফন করা হয়। পাকিস্তানের প্রাক্তন প্রধানমন্ত্রী চৌধুরী মুহাম্মদ আলি, আব্দুর রব নিশতার এবং অন্যান্য গভর্নর, মন্ত্রী এবং কর্মকর্তারা তার জানাজায় যোগদান করে।

আরও দেখুন
---------

* দেওবন্দি ব্যক্তিত্বের তালিকা

তথ্যসূত্র
---------

1. ↑  "بانی جامعہ اشرفیہ لاہور حضرت مولانا مفتی محمد حسنؒ اور ان کی روشن خدمات"। *Daily Pakistan*। ১ জুলাই ২০১৬।
2. 1 2 3  "حضرت مولانا مفتی محمد حسن کی دینی وملی خدمات"। *Nawaiwaqt*। ৫ জুন ২০২০।
3. ↑  Zahid Ur Rashdi। "حضرت مولانا مفتی محمد حسنؒ"। *zahidrashdi.org*।
4. ↑  "حضرت مولانا مفتی محمد حسن مدظلہ"। *khatm-e-nubuwwat.org*।
5. ↑  "Roznama Dunya: اسپیشل فیچرز :- مولانا مفتی محمد حسنؒ کی دینی و ملّی خدمات"। *Roznama Dunya: Special features*।
**আল জামিয়া আল ইসলামিয়া ময়মনসিংহ** (**জামিয়া ইসলামিয়া মোমেনশাহী** নামেও পরিচিত) ময়মনসিংহ জেলার চরপাড়ায় অবস্থিত একটি কওমি মাদ্রাসা। ১৯৪২ সালে মনজুরুল হক ও নেওয়াজ আলীর নেতৃত্বে শহর ও শহরতলীর আলেম ও স্থানীয় ব্যক্তিবর্গের সহযোগিতায় এই মাদ্রাসাটি প্রতিষ্ঠা করা হয়। মাদ্রাসার জমি দান করেন নেওয়াজ আলীর সহধর্মিণী রহমজান খাতুন। শুরুতে মাদ্রাসার নাম ছিল ‘দারুল উলুম’। ১৯৭৬ সালে আশরাফ আলী থানভীর খলিফা আতহার আলী মাদ্রাসার পৃষ্ঠপোষকতার দায়িত্ব গ্রহণের পর মাদ্রাসার নাম পরিবর্তন করে বর্তমান নামটি রাখা হয়। প্রতিষ্ঠালগ্ন থেকে মাদ্রাসার অগ্রগতিতে ফয়জুর রহমান, মিয়া হোসাইন সহ প্রমুখ আলেম গুরুত্বপূর্ণ ভূমিকা পালন করেছেন। মাদ্রাসার বর্তমান মহাপরিচালক আনওয়ারুল হক।

ইতিহাস
------

ডাক্তার নেওয়াজ আলীর সহধর্মিণী রহমজান খাতুনের দানকৃত জমিতে ১৯৪২ সালে মঞ্জুরুল হক দারুল উলুম নামে এ মাদ্রাসাটি প্রতিষ্ঠা করেন। এসময় তার সহযোগী ছিলেন আশরাফ আলী। পরবর্তীতে তিনি মাদ্রাসা পরিচালনার দায়িত্ব পালন করেন। এটি ময়মনসিংহ অঞ্চলে কওমি ধারার প্রথমদিকের প্রতিষ্ঠিত মাদ্রাসা হওয়ায় অল্পসময়েই উল্লেখযোগ্য সংখ্যক শিক্ষার্থী এখানে ভর্তি হয়। ১৯৬৪ সালে এখানে দাওরায়ে হাদিস (মাস্টার্স) চালু করা হয়। এ সময় মাদ্রাসার মহাপরিচালক ছিলেন ছিলেন নূর উদ্দিন। তিনি ২৫ বছর এ দায়িত্ব পালন করেছেন। দাওরায়ে হাদিস চালুর পর ফয়জুর রহমান ও জালালুদ্দিন কুরাইশি এখানে কিছুদিন নিয়মিত হাদিসের পাঠদান করেন। ১৯৭৬ সালে আতহার আলী মাদ্রাসার পৃষ্ঠপোষকতার দায়িত্ব গ্রহণের পর মাদ্রাসায় আমূল পরিবর্তন আসে। তিনি মাদ্রাসার নাম পরিবর্তন সহ বর্তমান সাততলা ভবনের ভিত্তি স্থাপন করেন। মাদ্রাসার শিক্ষা ব্যবস্থাপনা এবং পাঠদান পদ্ধতিতেও ব্যপক পরিবর্তন নিয়ে আসেন। ৬ মাস পর তিনি মৃত্যুবরণ করলে এখানেই তাকে দাফন করা হয়। তখন মাদ্রাসার মহাপরিচালক ছিলেন মিয়া হোসাইন। এরপর মহাপরিচালকরা হলেন যথাক্রমে: মুজিবুর রহমান, শরফুদ্দিন, আবদুল গণি, ফয়সাল আহমদ (ভারপ্রাপ্ত), শওকত হোসাইন (ভারপ্রাপ্ত) এবং বর্তমানে আনওয়ারুল হক।

তাফাজ্জুল হক হবিগঞ্জী, আযহার আলী আনোয়ার শাহ সহ প্রমুখ আলেম এখানে শিক্ষকতা করেছেন।

আরও দেখুন
---------

* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা

তথ্যসূত্র
---------

1. ↑  গোলাম ছরোয়ার, মুহাম্মদ (নভেম্বর ২০১৩)। "বাংলা ভাষায় ফিকহ চর্চা (১৯৪৭-২০০৬): স্বরূপ ও বৈশিষ্ঠ্য বিচার"। *ঢাকা বিশ্ববিদ্যালয়*: ৩০৮।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  আবদুল করিম, মোহাম্মদ। *ময়মনসিংহ জেলায় ইসলাম*। বাংলাদেশ: ইসলামিক ফাউন্ডেশন। পৃষ্ঠা ১৮১।
3. ↑  সাইয়েদ, আহসান (২০০৬)। *বাংলাদেশে হাদীছ চর্চা উৎপত্তি ও ক্রমবিকাশ*। সেগুনবাগিচা, ঢাকা: অ্যাডর্ন পাবলিকেশন্স। পৃষ্ঠা ১০৬। আইএসবিএন 9842000184।
**জামিয়া ইসলামিয়া ফয়েজ-ই-আম (**আরবি: جامعہ اسلامیہ فيض عام‎‎ হিন্দি: जामिया इस्लामिया फैज़-ए-आम) ভারতের উত্তর প্রদেশের মৌ শহরে অবস্থিত একটি মাদ্রাসা। মৌয়ের মুসলমানদের ধর্মীয় জ্ঞান প্রদানের উদ্দেশ্যে মাদ্রাসাটি প্রতিষ্ঠিত হয়েছিল। পরবর্তীকালে এটির শিক্ষাব্যবস্থায় বৈচিত্র্য এসেছে এবং বর্তমানে সমসাময়িক শিক্ষার জন্য আরও অনেক স্কুল-কলেজ রয়েছে যেমন **মুসলিম ইন্টার কলেজ,মৌ** (ছেলেদের জন্য)**, ফয়েজ-ই -আম নিসওয়ান, মৌ** (মেয়েদের জন্য)। মৌ বহু শতাব্দী ধরে ইসলামি শিক্ষার কেন্দ্রবিন্দু হিসাবে পরিচিত এবং এই ইনস্টিটিউটটিও একই খ্যাতি বহন করছে। মাদ্রাসাটি সেলিম আনসারী, ফিজা ইবনে-ই-ফাইজি ইত্যাদির মতো অনেক বড় বড় আলেম, কবি এবং নেতা তৈরি করেছে।

শিক্ষায়তনিক
------------

প্রতিষ্ঠানে ইসলামি শিক্ষাকে অগ্রাধিকার দেওয়া হয়। পাশাপাশি আরবি ভাষা ও সাহিত্য এবং আধুনিক শিক্ষা প্রদান করা হয়। প্রতিষ্ঠানের অধীনে জামিয়ার তিনটি প্রধান শাখা রয়েছে, যথা

* ফয়েজ-ই আম মাদ্রাসা
* ফয়েজ-ই- আম নিসোয়ান মাদ্রাসা এবং
* ফয়েজ-ই-আম গার্লস স্কুল এবং

আরও দুটি উপ শাখা রয়েছে।

ইতিহাস
------

১৯০২ সালে কিছু বিশিষ্ট ব্যক্তিদের প্রচেষ্টায় জামিয়া ইসলামিয়া ফয়েজ-এ-আম প্রতিষ্ঠিত হয়। বিশিষ্ট ইসলামি পণ্ডিত হাজ আবদুল্লাহ গাজীপুরী এটির উদ্বোধন করেন।

আরও দেখুন
---------

* আল-জামিয়াতুল আসারিয়া দারুল হাদিস
* দারুল উলুম (উত্তরপ্রদেশ)

তথ্যসূত্র
---------

1. ↑  "AL JAMEATUL ISLAMIA FAIZ-E-AAM-contact"। *jamiaislamiafaizeaam.com*। ২০ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৩ মে ২০২১।
2. ↑  "Details Of Al Jamiatul Islamia Faizeaam — An NGO In Mau, Uttar Pradesh"। *India Mapped*। সংগ্রহের তারিখ ৫ এপ্রিল ২০১৫।
3. ↑  "Al Jamiatul Islamia Faizeaam, Mau, Uttar Pradesh"। *U.P. Madarsa Education Board*। ১১ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৫।
4. 1 2  "AL JAMEA ISLAMIA FAIZ-E-AAM : A Brief History and Introduction"। *jamiaislamiafaizeaam.com*। সংগ্রহের তারিখ ২০২১-০৫-১৩।

বহিঃসংযোগ
---------

* প্রাতিষ্ঠানিক ওয়েবসাইট
**আল ফরিদিয়া বিশ্ববিদ্যালয়** বা **জামিয়া ফরিদিয়া** (উর্দু: جامعه فریدیه‎‎) পাকিস্তানের রাজধানী ইসলামাবাদের ফয়সাল মসজিদের কাছে অবস্থিত একটি মাদ্রাসা। ২০২০ সাল অনুযায়ী এই মাদ্রাসায় ১,২০০ জন শিক্ষার্থী ও ৬০ জনের বেশি শিক্ষক রয়েছে।

ইতিহাস
------

ফরিদিয়া বিশ্ববিদ্যালয়ের পাশে মুহাম্মদ আবদুল্লাহ গাজীর কবর (ডানে)
ইসলামাবাদের মারগাল্লা পাহাড়ের কাছে জামিয়া ফরিদিয়া (বামে)
১৯৭৭ সালে মুহাম্মদ আবদুল্লাহ গাজী এই মাদ্রাসাটি প্রতিষ্ঠা করেন। তিনি ১৯৯৮ সালের অক্টোবরে, অজ্ঞাত বন্দুকধারী কর্তৃক গুপ্তহত্যার শিকার হওয়া অবধি এর আচার্য ছিলেন। এরপর আব্দুল আজিজ গাজী নতুন আচার্য হন এবং তার ছোট ভাই আব্দুল রশীদ গাজীকে উপাচার্য হিসেবে নিযুক্ত করেন। আব্দুল আজিজ গাজীর নেতৃত্বে মাদ্রাসাটিতে ইংরেজি, বিজ্ঞান, কম্পিউটার, কুরআন ও অন্যান্য বিষয়ের উপর ক্লাস শুরু হয়। বলা হয়, তিনি নিজেই ইতিহাস ও দর্শন বিষয় পড়িয়েছেন।

বিশ্ববিদ্যালয়টিতে একটি প্রশস্ত লাইব্রেরি রয়েছে যেখানে বিজ্ঞান, ইতিহাস, শিক্ষা ও আরও অন্যান্য বিষয়ের উপর বই রয়েছে।

আরও দেখুন
---------

* জামিয়া হাফসা
* জামিয়া উলুমুল ইসলামিয়া

তথ্যসূত্র
---------

1. ↑  "Islamabad: from the outside in by Mirza Khurram Shahzad"। *DAWN.COM* (ইংরেজি ভাষায়)। ২০১৫-০৩-০৮। সংগ্রহের তারিখ ২০২১-০৪-১৬।
2. ↑  *Lal Masjid : A Brief History*।
3. ↑  "Madrassas under scrutiny as Pakistan tries to root out extremism - UCA News"। *ucanews.com* (ইংরেজি ভাষায়)। সংগ্রহের তারিখ ২০২১-০৪-১৬।
4. ↑  "Sharp rise in students of Deobandi sect seminaries"। *gulfnews.com* (ইংরেজি ভাষায়)। সংগ্রহের তারিখ ২০২১-০৪-১৬।

বহিঃসংযোগ
---------

* প্রাতিষ্ঠানিক ওয়েবসাইট
ফের্ডিনান্ড ২
**ফের্ডিনান্ড ২** (লাতিন ভাষায়: Ferdinand II) (৯ই জুলাই, ১৫৭৮ - ১৫ই ফেব্রুয়ারি, ১৬৩৭) ছিলেন পুণ্য রোমান সম্রাজ্যের সম্রাট, হাউজ অফ হাবসবুর্গ-এর (অস্ট্রিয়ার সবচেয়ে সম্ভ্রান্ত রাজবংশ) সদস্য, বোহেমিয়ার রাজা এবং হাঙ্গেরির রাজা। তারা বাবা স্টিরিয়ার আর্কডিউক চার্লস (মৃত্যু: ১৫৯০) এবং মা বাভারিয়ার ডিউক আলবার্ট ৪-এর কন্যা মারিয়া। তিনি বর্তমান অস্ট্রিয়ার গ্রাৎস শহরে জন্মগ্রহণ করেন এবং জেসুইটদের কাছ থেকে শিক্ষা গ্রহণ করেন। ইংগোলস্টাট বিশ্ববিদ্যালয় থেকে পড়াশোনা শেষ করেন এবং কাউন্টার-রিফর্মেশনের অন্যতম চরিত্রে পরিণত হয়েছিলেন। ১৫৯৬ সালে স্টিরিয়া, কারিনথিয়া এবং কার্নিওলার শাসনভার গ্রহণ করেন। ইতালি থেকে ঘুরে আসার পর প্রোটেস্ট্যান্টবাদীদের বিরুদ্ধে একটি সংঘটিত আক্রমণ শুরু করেন। উল্লেখ্য, তার বাবার সময় অন্তত তিনটি আর্কডুকিতে প্রোটেস্ট্যান্টরা প্রভাব বিস্তার করে ফেলেছিল।

তুর্কীদের কাছ থেকে কিছুটা বাঁধার সম্মুখীন হলেও ফের্ডিনান্ড হাল ছাড়েননি। এমনকি নিজের শাসনাধীন অঞ্চলগুলোর কল্যাণের কথা না ভেবে তিনি প্রোটেস্ট্যান্টদের বিতারিত করতে থাকেন, তাদের সামনে দুটি পথ খোলা ছিল: হয় ক্যাথলিকবাদে ধর্মান্তর নয়তো পুণ্য রোমান সম্রাজ্য থেকে নির্বাসন। প্রোটেস্ট্যান্ট উপাসনা পুরোপুরি নিষিদ্ধ করেছিলেন। অবশ্য তিনি নিজের রাজবংশের কথা ভোলেননি। তার হাবসবুর্গ পরিবারের সদস্যরা সম্রাজ্যকে নিজেদের পারিবারিক সম্পত্তি মনে করতো। ১৬০৬ সালে তিনি পরিবারের অনেকের সাথে মিলে অলস রুডলফ ২-এর পরিবর্তে মাটিয়াসকে পরিবারের প্রধান হিসেবে ঘোষণা করেন। পরবর্তীতে অবশ্য রুডলফ ২ ও মাটিয়াসের দ্বন্দ্বের সময় তার ভূমিকা অস্পষ্ট ছিল।

তথ্যসূত্র
---------

1. ↑  Ferdinand II of Bavaria  ওয়েব্যাক মেশিনে আর্কাইভকৃত ১৯ জুলাই ২০১২ তারিখে, Encyclopædia Britannica Eleventh Edition, 1911
**শায়খুল ইসলাম খালিদেফেন্দিজাদে মুহাম্মাদ জামালুদ্দিন এফেন্দি** (তুর্কি: *Şeyhülislâm Halidefendizâde Mehmet Cemaleddin Efendi*,উসমানীয় তুর্কি: محمد جمال الدین افندی ; ১৮৪৮-১৯১৭) উসমানীয় সাম্রাজ্যের একজন সিনিয়র বিচারক ছিলেন এবং ১৮৯১ থেকে ১৯০৯ সাল পর্যন্ত সুলতান দ্বিতীয় আব্দুল হামিদের শাসনকালে *শাইখুল ইসলাম* হিসেবে দায়িত্ব পালন করেন।

জীবনী
-----

তার পিতা শেখ ইউসুফজাদে খালিদ এফেন্দি বিচার বিভাগের একজন সদস্য ছিলেন এবং একজন কাজাস্কর ও একজন মন্ত্রী হিসাবে দায়িত্ব পালন করেছিলেন। তার মা কেভাবিবিয়ের পরিবারের সদস্য এবং মাহমুদ সাইদ এফেন্দির কন্যা ছিলেন।

মুহাম্মাদ জামালুদ্দিন উসমানীয় এবং মুসলিম আইনে শিক্ষিত ছিলেন এবং ১৮৮৪ সালে কনস্টান্টিনোপলের কাজী (প্রধান বিচারক) হিসাবে উসমানীয় বিচার বিভাগে দায়িত্ব পালন করেছিলেন। তিনি ১৮৮৮ সালে আনাতোলিয়ার প্রধান বিচারক (আনাদোলু কাজাসকেরি) এবং ১৮৯০ সালে বলকানে উসমানীয় সাম্রাজ্যের ইউরোপীয় অংশ রুমেলিয়ার প্রধান বিচারক নিযুক্ত হন। ১৮৯১ সালের ৪ সেপ্টেম্বর ৪৩ বছর বয়সে তিনি শাইখুল ইসলাম হিসেবে নিযুক্ত হন, যা ধর্মীয় ও আইনগত বিষয়ের দায়িত্বে থাকা ক্যাবিনেট মন্ত্রী দায়িত্ব ছিল। তিনি এই পদে ১৬ বছর ১১ মাস ছিলেন, এবং পরে আরও তিনটি অনুষ্ঠানে স্বল্প সময়ের জন্য পুনরায় নিযুক্ত হন, মোট প্রায় ১৮ বছর এই পদটি অধিষ্ঠিত ছিলেন এবং জেমবিলি আলি এফেন্দির পর উসমানীয় ইতিহাসে এই পদের দ্বিতীয় দীর্ঘতম ধারক হয়ে ওঠেন। তার স্ত্রী ফাতমা জেহরা খানম এবং তার জামাতা ছিলেন নেতৃস্থানীয় তুর্কি সার্জন এবং কনস্টান্টিনোপলের মেয়র অধ্যাপক ড. জামিল টোপুজলু, জামিল পাশা নামেও পরিচিত, যার জন্য আধুনিক ইস্তাম্বুলের একটি প্রধান বুলেভার্ড "জামিল তোপুজলু ক্যাডেসি" এবং একটি পৌরসভার অ্যাম্ফিথিয়েটার জামিল তোপুজলু হারবিয়ে অ্যাম্ফিথিয়েটার নামকরণ করা হয়েছে। মুহাম্মাদ জামালুদ্দিনের ছোট ভাই ইব্রাহিম সামি বে, উসমানীয় কাউন্সিল অফ স্টেট বা শুরায়ে দাওলাতের একজন সদস্য ছিলেন, যার নাতি এরোল গেলেনবে *ইম্পেরিয়াল কলেজ লন্ডনে ডেনিস গ্যাবর চেয়ার (২০০৩-২০১৯)* ছিলেন*।*

ঐক্য ও প্রগতি সমিতির জার্মান-পন্থী এবং যুদ্ধমুখী নীতির বিরোধী হওয়ায় জামালুদ্দিন এফেন্দি ১৯১৩ সালে মিশরে নির্বাসিত হন এবং মিশরের মেনুফের কাছে রামলাহ নামক একটি স্থানে ৫ এপ্রিল ১৯১৭ সালে, ৭০ বছর বয়সে মারা যান। যখন তার মৃতদেহ কনস্টান্টিনোপলে আনা হয়, তখন তা তোপকাপি প্রাসাদে সমাধিত করা হয় এবং তাকে এখন এদিরনেকাপি শহীদ কবরস্থানে (তুর্কি: Edirnekapı Şehitliği) সমাহিত করা হয়। তাঁর স্মৃতিকথাগুলি প্রথম ১৯২০ সালে কনস্টান্টিনোপলে প্রকাশিত হয়েছিল এবং তারপরে সেলিম কুতসান দ্বারা সম্পাদিত হয়েছিল এবং ১৯৯০ সালে প্রকাশক নেহির ইয়াইনলারি (ইস্তাম্বুল) দ্বারা *সিয়াসি হাতিরালারিম* (মাই পলিটিক্যাল মেমোয়ার্স) শিরোনামে আধুনিক তুর্কি ভাষায় পুনঃপ্রকাশিত হয়েছিল।

নির্বাচিত গ্রন্থপঞ্জি
---------------------

* উসমানীয় তুর্কি মূল থেকে Cemaleddin Efendi "*Siyasi Hatiralarim* ", "*Hatirat-i Siyasisi* ", Istanbul 1920, Selim Kutsan (ed. ), প্রকাশক, নেহির ইয়াইনলারি: ৪৩, হাতিরলারলা ইয়াকিন তারিহ ডিজিসি: ৪, ইস্তাম্বুল, ১৯৯০।

তথ্যসূত্র
---------

1. 1 2  İsmail Hâmi Danişmend, *Osmanlı Devlet Erkânı*, Türkiye Yayınevi, İstanbul, 1971, p. 158. (তুর্কি ভাষায়)
**অধ্যাপক ড. ইফতেখার উদ্দিন চৌধুরী** (জন্ম: ১ জুলাই ১৯৫৫)  চট্টগ্রাম বিশ্ববিদ্যালয়ের ১৭তম এবং সাবেক উপাচার্য। ২০১৫ সালের ১৫ জুন বিশ্ববিদ্যালয়ের আচার্য ও রাষ্ট্রপতি এডভোকেট আব্দুল হামিদ অধ্যাপক ড. ইফতেখার উদ্দিন চৌধুরীকে চট্টগ্রাম বিশ্ববিদ্যালয়ের উপাচার্য হিসাবে নিয়োগ দেন।  তিনি চবির সমাজতত্ত্ব বিভাগের শিক্ষক ছিলেন।

জন্ম ও পারিবারিক পরিচিতি
------------------------

ইফতেখার উদ্দিন চৌধুরী ১৯৫৫ সালের ১ জুলাই চট্টগ্রাম নগরীর এক সম্ভ্রান্ত মুসলিম পরিবারে জন্মগ্রহণ করেন।

শিক্ষাজীবন
----------

তিনি ১৯৭০ সালে এস.এস.সি এবং ১৯৭২ সালে এইচ.এস.সি পরীক্ষায় উত্তীর্ণ হন। তিনি চট্টগ্রাম বিশ্ববিদ্যালয়ের অধীনে বি.এ ও এল.এল.বি ডিগ্রী অর্জন করেন। ১৯৮১ সালে তিনি চট্টগ্রাম বিশ্ববিদ্যালয়ের সমাজতত্ত্ব বিভাগ থেকে এম.এ পরীক্ষায় প্রথম শ্রেণীতে প্রথম স্থান অধিকার করেন।  তিনি ১৯৮৩ সালে জাপান সরকারের বৃত্তি নিয়ে ওসাকা বিশ্ববিদ্যালয় থেকে জাপানী ভাষায় ডিগ্রী এবং ১৯৮৮ সালে সুকুমা বিশ্ববিদ্যালয় থেকে পি.এইচ.ডি ডিগ্রী অর্জন করেন।  ড.চৌধুরী ১৯৮৮-১৯৮৯ সালে যুক্তরাষ্ট্রের ক্যালির্ফোনিয়া বিশ্ববিদ্যালয় থেকে পোস্ট ডক্টরাল প্রোগ্রাম শেষ করেন।

তথ্যসূত্র
---------

1. ↑  "Personal details of Pro-Vice-Chancellor"। *Chittagong University*। ১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৬।
2. ↑  "Prof Iftekhar Uddin Chowdhury appointed Chittagong University VC"। *bdnews24.com*। ২ জুন ২০১৫। সংগ্রহের তারিখ ২৫ জুলাই ২০১৬।
3. ↑  "Education of Pro-Vice-Chancellor"। University of Chittagong। ১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৬।
4. ↑  "Prof Iftekhar new CU VC"। *The Daily Star*। ৩ জুন ২০১৫। সংগ্রহের তারিখ ২৫ জুলাই ২০১৬।

বহিঃসংযোগ
---------


উইকিমিডিয়া কমন্সে **ইফতেখার উদ্দিন চৌধুরী** সংক্রান্ত মিডিয়া রয়েছে।
**এটলাস বাংলাদেশ লিমিটেড** বাংলাদেশ সরকারের মালিকানাধীন একটি মোটরসাইকেল আমদানিকারক এবং উৎপাদনকারী সংস্থা। এটি বাংলাদেশ ইস্পাত ও প্রকৌশল কর্পোরেশনের একটি সহযোগী সংস্থা।

ইতিহাস
------

হোন্ডা মোটর কোম্পানি লিমিটেডের সহায়তায় ১৯৬৬ সালে সিরাজি গ্রুপ এটলাস বাংলাদেশ লিমিটেড প্রতিষ্ঠা করে। বাংলাদেশ স্বাধীন হওয়ার পরে বাংলাদেশ সরকার সংস্থাটিকে জাতীয়করণ করে। ১৯৮৭ সালে, সংস্থাটি একটি পাবলিক লিমিটেড সংস্থায় রূপান্তরিত হয়।

১৯৯৩ সালে সংস্থাটি হিরো হোন্ডার সাথে বাংলাদেশে মোটরসাইকেল একত্রিত করার জন্য কোম্পানিটি একটি চুক্তি স্বাক্ষর করে। হিরো হোন্ডা দুটি কোম্পানিতে বিভক্ত করার পর হিরো মোটোকর্প এবং হোন্ডা পৃথকভাবে বাংলাদেশের বাজারে প্রবেশ করে যার কারণে ২০১৩ সালে এটলাস বাংলাদেশ লিমিটেডের সাথে তাদের সম্পর্ক শেষ হয়ে যায়। পরবর্তীতে এটলাস বাংলাদেশ লিমিটেড বাংলাদেশে মোটরসাইকেল একত্রিত করার জন্য জংশেন মোটরসাইকেল কোম্পানির সাথে অংশীদারিত্ব চুক্তি স্বাক্ষর করে। যদিও এই পদক্ষেপ বিক্রয় বৃদ্ধি করতে সাহায্য করেনি, এটলাস বাংলাদেশ লিমিটেড ২০১২ সালে ৫০ হাজার মোটরসাইকেল বিক্রি করেছিলো তবে ২০১৭ সালের মধ্যে বিক্রি কমে প্রতি বছর ১,৫০০ ইউনিটে দাঁড়িয়েছে।

তথ্যসূত্র
---------

1. ↑  Narasimhan, T. E. (২০১৮-০৫-২৬)। "TVS Motors to assemble vehicles in Bangladesh, ties up with state-owned co"। *Business Standard India*। সংগ্রহের তারিখ ২০২১-০৪-১১।
2. 1 2  "TVS-Atlas plan to capture automotive filters industry"। *The Business Standard* (ইংরেজি ভাষায়)। ২০২০-০১-০৯। সংগ্রহের তারিখ ২০২১-০৪-১১।
3. 1 2  "TVS-Atlas plan to capture automotive filters industry"। *The Business Standard* (ইংরেজি ভাষায়)। ২০২০-০১-০৯। সংগ্রহের তারিখ ২০২১-০৪-১১। "TVS-Atlas plan to capture automotive filters industry". *The Business Standard*. 2020-01-09. Retrieved 2021-04-11.
4. ↑  "এটলাস বাংলাদেশ লিঃ"। *atlas.gov.bd* (ইংরেজি ভাষায়)। সংগ্রহের তারিখ ১১ এপ্রিল ২০২১।
5. ↑  "History"। *atlas.gov.bd*। সংগ্রহের তারিখ ১১ এপ্রিল ২০২১।
**দিলীপকুমার গুপ্ত**  ( এপ্রিল ১৯১৮ - ৭ জুন ১৯৭৭) ছিলেন বাংলার বিজ্ঞাপন জগতে একজন বুদ্ধিদীপ্ত, সৃজনশীল ও শিল্পসম্মত অলংকরণের এবং বাংলা প্রকাশনশিল্পে আধুনিকতার প্রবর্তক।  বিজ্ঞাপন ও প্রকাশনার জগতে তিনি ডি.কে নামে পরিচিত ছিলেন।

জন্ম ও প্রারম্ভিক জীবন
----------------------

দিলীপকুমার গুপ্তর জন্ম বৃটিশ ভারতের অধুনা বাংলাদেশের ঢাকায়। তার ডাকনাম ছিল খোকন। বিদ্যালয়ের পাঠ শেষে কলকাতায় আসেন উচ্চ শিক্ষার্থে। কলকাতার ভবানীপুরের রামময় রোডে থেকে পড়াশোনা করছিলেন। তিনি অচিন্ত্যকুমার সেনগুপ্ত ও বুদ্ধদেব বসুর ছাত্র ছিলেন। কলকাতার সেন্ট জেভিয়ার্স কলেজ থেকে কলকাতা বিশ্ববিদ্যালয়ের স্নাতক হন। ছাত্রাবস্থায় এক বন্ধুর সঙ্গে প্রকাশনার কাজ করতেন এবং এক সিনেমা পত্রিকার সম্পাদনার কাজও করতেন।

কর্মজীবন
--------

১৯৪১ খ্রিস্টাব্দে তিনি বিজ্ঞাপন কোম্পানি ডি জে কিমারে যোগ দিয়ে কর্মজীবন শুরু করেন। সে সময়ে ডি জে কিমারে অ্যাকাউন্টস অফিসার ছিলেন নীলিমা গুহঠাকুরতা। বিজ্ঞাপন জগতে কাজ করার সুবাদে দিলীপকুমারের প্রকাশনা সংস্থা গড়ার আগ্রহ হয়। ১৯৪৩ খ্রিস্টাব্দে নীলিমা গুহঠাকুরতা (১৯০৩ - ১৯৮২) তার কন্যা নন্দিনীর সঙ্গে দিলীপকুমারের বিবাহ দেন এবং জামাতার ইচ্ছানুসারে তার ১০/২, এলগিন রোডের বাড়িতে বাংলা প্রকাশনা সংস্থা সিগনেট প্রেস অ্যান্ড পাবলিশার্সের আনুষ্ঠানিক যাত্রা শুরু করে নীলিমা গুহঠাকুরতার আনুকূল্যে ও প্রশাসনিক দায়িত্বে।এই প্রেসের মাধ্যমে ডি.কে একটি গ্রন্থ প্রকাশ করে আন্দোলনের সূচনা করেন এবং সেই সঙ্গে বাংলা প্রকাশনা শিল্পে মান ও উৎকর্ষের পথপ্রদর্শক হন। ১৯৫৩ খ্রিস্টাব্দে তিনি বিজ্ঞাপন ও গ্রাফিক আর্ট শিখতে ইউরোপ যান। কিন্তু পঞ্চাশের দশকে ডি জে কিমার বন্ধ হলে, ডি কে ১৯৫৭ খ্রিস্টাব্দে বাটা সু কোম্পানিতে বিজ্ঞাপন ম্যানেজার হন এবং ১৯৬৩ খ্রিস্টাব্দে কোম্পানির পাবলিসিটি ম্যানেজার হন। কিন্তু তার প্রকাশনা সংস্থা সিগনেট প্রেস ছিল সবচেয়ে বড় কীর্তি। জওহরলাল নেহরুর ভগিনী বিজয়লক্ষ্মী পণ্ডিত ছিলেন নীলিমা গুহঠাকুরতা'র বান্ধবী। তার সুপারিশে সিগনেট প্রেস  সত্যজিৎ রায়ের আঁকা প্রচ্ছদসহ দ্য ডিসকভারি অফ ইন্ডিয়া প্রকাশ করে ১৯৪৬ খ্রিস্টাব্দের মার্চ মাসে। তিনি নিজেও প্রকাশ করতে দেন তাঁর *প্রিজন ডে'জ*। বাংলার খ্যাতনামা লেখকদের সেরা রচনা সম্ভার প্রকাশ করে বিশেষ খ্যাতি অর্জন করে ডি.কের প্রকাশনা সংস্থাটি।  সিগনেট প্রেস সেসময় সাহিত্যের খবর সংবলিত "টুকরো কথা" বিনামূল্যে পাঠকদের বিলি করত। ১৯৫০ খ্রিস্টাব্দে তিনি প্রথম কবি সম্মেলনের আয়োজন করেন।  রবীন্দ্রনাথ ঠাকুরের জন্মদিন থেকে *কবিপক্ষ* কথাটির উদ্ভাবনা ছিল তারই। আর সেই কবিপক্ষে সিগনেট প্রেস প্রকাশ করত কবিতার বই। "সারস্বত" পত্রিকার প্রতিষ্ঠাতা ছিলেন তিনি এবং বহু বছর ধরে "চতুরঙ্গ" পত্রিকার সম্পাদক ছিলেন। বাংলা লেখার ক্ষেত্রে তার দক্ষতা ছিল।  পথের পাঁচালীর শিশু সংস্করণ "আম আঁটির ভেঁপু" তার লেখা।  কৃষ্ণা নেহেরু হাতিসিং-এর "উইথ নো রিগ্রেটস অ্যান অটোবায়োগ্রাফি" বাংলায় অনুবাদ করেন "কোন খেদ নাই" নামে। 
বিজ্ঞাপন জগতে তিনি প্রবাদতুল্য বাক্য ব্যবহার করতেন।

জীবনাবসান
---------

কঠিন পরিশ্রমে ১৯৭৫ খ্রিস্টাব্দে দিলীপকুমারের শরীর ভেঙ্গে পড়েছিল। ১৯৭৭ খ্রিস্টাব্দের ৭ জুন কলকাতায় পরলোক গমন করেন।

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৮৪, আইএসবিএন ৯৭৮-৮১-৭৯৫৫-১৩৫-৬
2. 1 2 3 4  "সিগনেটের ম্যাডাম"। সংগ্রহের তারিখ ২০২২-০২-২৮।
**ম্যাকলরেন ৬৫০এস** হল গাড়ি নির্মাতা প্রতিষ্ঠান ম্যাকলরেন কর্তৃক নির্মিত একটি প্রতিযোগিতার গাড়ি। নতুন মডেল হিসাবে ফেব্রুয়ারি ২০১৪ সালে বাজারে অবমুক্ত করার ঘোষণা করা হয়। পূর্বের মডেল এমপি ফোর-১২সি এর অনুকরণে ও ২৫% নতুন অংশের সংযোজনে আনুষ্ঠানিকভাবে ২০১৪ জেনেভা মোটর শোয়ে উন্মোচন করা হয় গাড়িটি।

৬৫০এস মডেলটির কার্বন-ফাইবার পলিমার চ্যাসিস পূর্বের এমপি ফোর-১২সি এর মত । এবং দুটির ইঞ্জিন একই কিন্তু নতুন সংস্করণে কিছু পরিবর্তন আনা হয়েছে। দৈত্ব ক্লাচের মাধ্যমে ইঞ্জিনে উৎপন্ন শক্তি সাত গিয়ারবিশিষ্ট চালিকা ব্যবহার করে তৎক্ষণাৎ চাকায় স্থানান্তরিত হয়।

৬৫০এস মডেলের গারিটি ঘণ্টায় ৩৩৩ কিমি বেগে ছুটতে পারে । এটি ৩.০ সেকেন্ডে প্রতি ঘণ্টায় ১০০ কিমি এবং ৮.৪ সেকেন্ডে প্রতি ঘণ্টায় ২০০ কিমি বেগে ছুটতে পারে।

রূপভেদ
------

প্রথম ঘোষণা করা হয় ২০১৩ সালে মার্চে, ৬৫০এস স্পাইডার হচ্ছে ৬৫০এস এর আধুনিক সংস্করণ । ইহার ওজন ৪০ কিলোগ্রাম কুপ এর চেয়ে বেশি । কিন্তু এটিতে প্রায় অভিন্ন কর্মক্ষমতা উপলব্ধ করা যায় । এটা ০ থেকে ৩ সেকেন্ডের মধ্যে ঘণ্টায় ৬০ মাইল বেগে ছুটতে পারে এবং এর সর্বোচ্চ গতি ঘণ্টায় ২০৪ মাইল । ম্যাকলরেন ১২সি স্পাইডার এর তুলনায় ইহাতে ২৫% নতুন যন্ত্রাংশ সংযোজন করা হয়েছে ।

### ৬৫০এস স্পাইডার (২০১৪)

ম্যাকলরেন ৬৫০এস স্পাইডার

তথ্যসূত্র
---------

1. ↑  
"Mclaren 650S"।
2. ↑  
"Motortrend 2015 650S Spyder First Test"।
3. ↑  "McLaren reveals new 650S supercar"। *USA Today*। ২০১৪-০২-১৭। সংগ্রহের তারিখ ২০১৪-০২-১৯।
4. ↑  "2015 McLaren 650S Performance and Styling"। 2015CarReviews.com। ৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৪।
5. ↑  "McLaren 650S specs page on manufacturer's website"। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৬।
**সুলতান মুহিদ্দিন** ব্রুনেই এর পঞ্চদশতম (১৫'তম) সুলতান ছিলেন। তার শাসনকাল ১৬৭৩ থেকে ১৬৯০ সাল পর্যন্ত পরিব্যাপ্ত ছিল।

ইতিহাস
------

তিনি নেসারুদ্দিন (Nassaruddin) এর উত্তরপুরুষ ছিলেন। পিতামহ মুহাম্মদ আলী'র হত্যার প্রতিশোধে উদ্বুদ্ধ হয়ে আব্দুল মুবিন'কে হত্যা করেন। ব্রুনেই গৃহযুদ্ধের সময়কালে সিংহাসন আরোহণ করেন। ব্রুনেই এর ইতিহাসে তার উজ্জ্বল অধ্যায় থাকার কারণ তিনিইল ব্রুনেই এর ইতিহাসে প্রথম সালাসিলাহ রাজা- রাজা (Salasilah Raja-Raja) প্রথা প্রচলন করেন এবং ব্রুনেই এর জন্ম তার শাসনামলে হয়।

অনিশ্চয়তাসমূহ
--------------

ব্রুনেই কিংবা ব্রুনেই এর সুলতানদের ব্যাপারে গোড়ার সময়কার স্বচ্ছ ও পূর্ণাঙ্গ ইতিহাস বা ধারাবাহিক নথিপত্র না থাকায় সুলতানদের ব্যাপারে স্পষ্ট পরম্পরা বের করা দুষ্কর। উপরন্তু সেখানকার ইতিহাস মূলত ইসলাম ভাবাপন্ন করে তোলা হয়েছে বলে ব্রুনেই সম্পর্কে রাখা মূল নথিপত্রে লেখা ইতিহাসের সাথে অনেক অসামঞ্জস্যতা লক্ষ্য করা যায়। বিভিন্ন দেশে রাখা নথিপত্রের সাথে তা আরোও প্রকট। ব্রুনেই সম্পর্কে লেখা The Batu Tarsilah - the genealogical record of the kings of Brunei, ১৮০৭ সালের আগে লেখা শুরুই হয়নি। আবার, ব্রুনেই সম্পর্কে তথ্য রাখে এমন নথিপত্রের অনেকগুলোই চীন' এর নথিপত্রের উপর নির্ভরশীল ছিল। চীনের উৎস অনুসারে দেখা যায় যে ব্রুনেই এর প্রাথমিক সুলতানাতের সময়কালে তারা চীনের উপর নির্ভরশীল ছিল এবং পূর্বপুরুষও সেই একই এলাকা উদ্ভূত হওয়ার ইঙ্গিত পাওয়া যায়। এমনও হতে পারে প্রাথমিক সুলতানাতের সময়কালে তারা অনুশীলনশীল হিন্দু অথবা বৌদ্ধ ছিলেন। প্রাথমিক সময়কালের সুলতানদের নাম এদিকটাই ইঙ্গিত করে।

গৃহযুদ্ধ
--------

ব্রুনাই গৃহযুদ্ধ (The Brunei Civil War) এর সূচনা ঘটে ১৬৬০ সাল নাগাদ। যার ব্যাপ্তিকাল ছিল ১৩ বছর। ১৬৭৩ সালে সুলতান মুহিদ্দিন' এর সিংহাসন আরোহণের মাধ্যমে এই গৃহযুদ্ধের সমাপ্তি ঘটে। এবং সুলতান আব্দুল হাক্কুল মুবিনের মৃত্যুর মাধ্যমে মুবিন শাসনের পতন ঘটে। সুলতান মুহাম্মদ আলি (ব্রুনাই এর ত্রয়োদশতম সুলতান) এর শাসনামলে পেঙ্গিরান (Pengiran; Prince) মুদা বোংশু এবং পেঙ্গিরান মুদা আলম (পেঙ্গিরান আব্দুল হাক্কুল মুবিন এর পুত্র) এর সাথে 'মোরগ লড়াই' এর ফলাফল নিয়ে বাকবিতন্ডা বাঁধে।

রাজত্বকাল
---------

| রাজত্বকাল শিরোনাম |
| --- |
|
| পূর্বসূরীআব্দুল হাক্কুল মুবিন | **ব্রুনেইয়ের সুলতান**১৬৭৩- –১৬৯০ | উত্তরসূরীনেসারুদ্দিন (Nassaruddin) |
|

আরও দেখুন
---------

* ব্রুনাই
* মালয় ভাষা
* অস্ট্রোনেশীয় ভাষাসমূহ

তথ্যসূত্র
---------

রয়েল আর্ক
**দিলীপ সরকার** (১৯৫৮ - এপ্রিল ১, ২০১৯)  ছিলেন ত্রিপুরা রাজ্যের একজন ভারতীয় রাজনীতিবিদ। ২০১৩ সালের বিধানসভা নির্বাচনে, তিনি ত্রিপুরা বিধানসভায় পশ্চিম ত্রিপুরা জেলার বধারঘাট কেন্দ্রের প্রতিনিধিত্ব করেছিলেন।

রাজনৈতিক পেশা
-------------

২০১৬ সালে, তিনি ভারতীয় জাতীয় কংগ্রেসের ছয়জন বিধায়কের একজন ছিলেন যারা অল ইন্ডিয়া তৃণমূল কংগ্রেসে যোগ দিয়েছিলেন, ২০১৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্কসবাদী) মিত্র হওয়ার কারণে পার্টির প্রতি অসন্তুষ্টির কারণে।

আগস্ট ২০১৭ সালে, ২০১৭ সালের ভারতীয় রাষ্ট্রপতি নির্বাচনে পার্টি লাইনের বিরুদ্ধে ভোট দেওয়ার পরে তিনি ভারতীয় জনতা পার্টিতে যোগ দেন।

২০১৮ সালের নির্বাচনে তিনি সিপিআই (এম) প্রার্থী ঝর্ণা দাসের বিরুদ্ধে বিজেপি প্রার্থী হিসাবে আবারও বদরঘাট থেকে দাঁড়ান। ডিওয়াইএফআই বিশালগড় কমিটির প্রাক্তন সভাপতি এবং সিপিআই (এম) স্থানীয় কমিটির সদস্য বিধান চ. 
দেব তার সঙ্গে যোগ দেন। তাদের সমর্থনে তিনি ২০১৮ সালের নির্বাচনে ৫,০০০ ভোটের ব্যবধানে জয়ী হন।

মৃত্যু
------

দিলীপ সরকার দীর্ঘ অসুস্থতার পরে ১ এপ্রিল ২০১৯ তারিখে দিল্লির একটি বেসরকারি হাসপাতালে মারা যান।

তথ্যসূত্র
---------

1. ↑  "Tripura BJP MLA Dilip Sarkar dies at 61"। Newindianexpress.com। সংগ্রহের তারিখ ২০১৯-০৭-১৭।
2. ↑  "Assembly Since 1963" (পিডিএফ)। পৃষ্ঠা 50।
3. ↑  "All India Politics"। ২৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ জুন ২০১৬।
4. ↑  "Six Congress MLAs in Tripura join Trinamool"। *The Times of India*। ৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ৭ জুন ২০১৬।
5. ↑  "Recognise Ex-TMC MLAs as BJP Members in Tripura: BJP"। Northeasttoday.in। সংগ্রহের তারিখ ২০১৯-০৭-১৭।
6. ↑  "Constituencywise-All Candidates"। ৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৮।
বালিয়া গমের ফসল নিয়ে ভাল অঞ্চলের খামার।
বাজারে বিক্রির জন্য বালিয়া গম
**বালিয়া গম**, অথবা বলা যায় **দাউদখানি গম** হল এক ধরনের লম্বা দানার গম, যেটি ভারতের গুজরাত রাজ্যের খাম্বাৎ উপসাগরের উত্তরে ভাল অঞ্চলে চাষ করা হয়। এটি ২০১১ সালে ভৌগোলিক নির্দেশক হিসাবে নিবন্ধন পেয়েছে।

অবস্থান
-------

ভাল অঞ্চলটি আহমেদাবাদ এবং ভাবনগর জেলার মধ্যে অবস্থিত সেখানে ভারতের স্বাধীনতার আগে থেকেই এই গম চাষ করা হয়। আহমেদাবাদ জেলার ধানধুকা, ধোলকা ও বাভলা তহশিলে সুরেন্দ্রনগর জেলার লিম্বডিতে; ভাবনগর জেলার বল্লভীপুরে; আনন্দ জেলার তারাপুর ও খাম্বাতে; খেড়া জেলার মাতারে এবং ভারুচ জেলার জাম্বুসার ও ভাগ্রায় ব্যাপকভাবে এই গমের চাষ হয়।

২০১১ সালে রাজ্য পরিচালিত গুজরাত এগ্রো ইন্ডাস্ট্রিজ কর্পোরেশন এবং আনন্দ কৃষি বিশ্ববিদ্যালয়ের সহায়তায় বালিয়া গম ভৌগোলিক নির্দেশক হিসাবে নিবন্ধিত হয়েছিল। এই গম দিয়ে সুজি প্রস্তুত হয়, যেটি পাস্তা, ম্যাকারনি, পিজ্জা, স্প্যাগেটি, সিমাই, নুডলস ইত্যাদি তৈরিতে ব্যাপকভাবে ব্যবহৃত হয়। বালিয়া গমের একটি ধরন গুজরাত গম - ১ গুজরাতে জনপ্রিয়।

উৎপাদন
------

অক্টোবরের শেষের দিক থেকে নভেম্বরের প্রথম সপ্তাহের মধ্যে বৃষ্টিপাতের জল উপসাগরে নির্গত হয়ে যাওয়ার পরে গমের বীজ বপন শুরু হয়। ফলন পেকে ওঠে মার্চ — এপ্রিলের মধ্যে। প্রতি বছর ১.৭ থেকে ১.৮ লাখ (১,৭০,০০০ থেকে ১,৮০,০০০ লং টন) গম উৎপন্ন হয়, ২ লাখ হেক্টর (৪,৯০,০০০ একর) জমিতে। বালিয়া গম চাষে সেচ বা বৃষ্টিপাতের প্রয়োজন হয় না, কারণ এগুলি সংরক্ষিত আর্দ্রতাযুক্ত জমিতে চাষ করা হয়।

পুষ্টি
------

বালিয়া গম গ্লুটেন সমৃদ্ধ, যেটি এক ধরনের অ্যামিনো অ্যাসিড। এটি প্রোটিন সমৃদ্ধও বটে। এতে প্রচুর পরিমাণে ক্যারোটিন রয়েছে এবং এতে জল কম শোষিত হয়।

তথ্যসূত্র
---------

1. ↑  Gautam Purohit (১৬ আগস্ট ২০১১)। "કેસર કેરી પછી હવે ભાલીયા ઘઉંને 'જીઆઇ' ટેગ અપાયો"। *દિવ્ય ભાસ્કર* (গুজরাটি ভাষায়)। সংগ্রহের তারিখ ২৬ জানুয়ারি ২০১৬।
2. ↑  "GI tag for Gir Kesar mango, Bhalia wheat"। *The Times of India*। ২৮ জুলাই ২০১১। সংগ্রহের তারিখ ২৭ জানুয়ারি ২০১৬।
3. ↑  George Watt (২৩ জানুয়ারি ২০১৪)। *A Dictionary of the Economic Products of India*। Cambridge University Press। পৃষ্ঠা 136। আইএসবিএন 978-1-108-06881-9।
4. 1 2 3 4  "Bhalia wheat gets GI tag"। *Business Line - The Hindu*। ১৫ আগস্ট ২০১১। সংগ্রহের তারিখ ২৬ জানুয়ারি ২০১৬।
5. ↑  "Geographical Indication tag for Bhalia wheat"। *The Indian Express*। ১৭ আগস্ট ২০১১। সংগ্রহের তারিখ ২৬ জানুয়ারি ২০১৬।
**তে ওয়ারে ওয়াইউতুতু কেট শেপার্ড আবাসস্থল** হল ক্যান্টারবেরি বিশ্ববিদ্যালয়ের সীমান্তবর্তী ইলামের ক্রাইস্টচার্চ শহরতলির ক্লাইড সড়কের একটি ঐতিহাসিক বাড়ি। ১৪ বছর ধরে এটি নিউজিল্যান্ডের নারীদের ভোটাধিকার প্রচারের নেত্রী কেট শেপার্ডের সক্রিয় সময়কালে তার বাড়ি ছিল। এটি পরে ক্রাইস্টচার্চের ৩০ তম মেয়র জন জোসেফ ডগালের পারিবারিক বাড়ি ছিল। এটি শেপার্ডের সাথে সম্পর্কিত অসামান্য ঐতিহাসিক তাত্পর্যের জন্য নিউজিল্যান্ড ঐতিহাসিক স্থান ট্রাস্ট দ্বারা ক্যাটাগরি ১ ঐতিহ্য স্থান হিসাবে নিবন্ধিত হয়েছে। এটি ২০১৯ সালে সরকারি মালিকানায় আসে।

ইতিহাস
------

কেট শেপার্ডের সবচেয়ে সক্রিয় সময় ছিল যখন তিনি এই বাড়িতে থাকতেন
জন জোসেফ ডগাল ছিলেন দ্বিতীয় মালিক
১৮৮৭ সালের নভেম্বর মাসে কেট শেপার্ডের স্বামী ওয়াল্টার শেপার্ড বাড়ির জন্য জমি ৪০০ পাউন্ড দিয়ে কিনেছিলেন, যিনি ১৮৭১ সাল থেকে কেট শেপার্ডের স্বামী। ২ একর (০.৮১ হেক্টর) আয়তনের জমি পূর্বে ডিন এস্টেটের অংশ ছিল। এটি তার ছোট বোন ইসাবেলার বাড়ির পাশে ছিল, যার স্বামী ১৮৮৪ সালে তাদের জমি কিনেছিলেন এবং তার বড় বোন মেরির বাড়ি থেকে খুব দূরে নয়, যিনি রিকার্টন রোডে থাকতেন। শহরের কেন্দ্র থেকে প্রায় ৩ মাইল (৪.৮ কিমি) দূরে, তখন এলাকাটি গ্রামীণ ছিল। শেপার্ডরা ১৮৮৮ সালে তাদের ভিলায় চলে আসে

কেট শেপার্ড নারীদের ভোটাধিকার প্রচারের নেত্রী হওয়ার পরে অনেক গুরুত্বপূর্ণ ও প্রভাবশালী ব্যক্তিরা ঘন ঘন তার সাথে সাক্ষাৎ করতেন। শেপার্ডের শক্তিশালী সমর্থক ছিলেন এমপি জন হল ও আলফ্রেড সন্ডার্স। রেভ লিওনার্ড আইসিট ও টমি টেলর পরে বিশিষ্টতা অর্জন করেছিলেন।

ওয়াল্টার শেপার্ড ১৯০২ সালে অবসর গ্রহণ করেন এবং ইংল্যান্ডে ফিরে যাওয়ার সিদ্ধান্ত নেন। বাড়িটি ১৯০২ সালের ৩ এপ্রিল একজন বিশিষ্ট ব্যারিস্টার এবং আইনজীবী জন জোসেফ ডগালের কাছে বিক্রি করা হয়েছিল। ডগালের পরিবারে স্ত্রী ও চার সন্তান ছিল। ১৯৩৪ সালের ৫ সেপ্টেম্বর তার মৃত্যুর পরে, বাড়িটি তার ছেলে লেসলির কাছে চলে যায়, যিনি আইন পেশায়ও কাজ করেছিলেন।

লেসলি ডগাল ১৯৩৯ সালে বণিক হেনরি নিকোলের স্ত্রী হেলেন নিকোলের কাছে বাড়িটি বিক্রি করেছিলেন। ১৯৪৪ সালে, জমিটি উপবিভাগ করা হয়েছিল এবং সম্পত্তিটি এর বর্তমান আয়তনে হ্রাস পেয়েছে। পরবর্তী মালিকরা হলেন রেজিনাল্ড ওয়ারেন (জুলাই ১৯৪৭ — ১৯৫৪), উইলিয়াম জর্জ ওয়েইগেল (১৯৫৪ — জানুয়ারি ১৯৫৬), এবং ড. অ্যান্থনি অ্যালিসন (জানুয়ারি ১৯৫৬ — ডিসেম্বর ১৯৮৫), যারা বাড়িতে থাকতেন এবং সেখান থেকে একটি মেডিকেল সার্জারি পরিচালনা করেছিলেন। অ্যান্ড্রু এভারিস্ট ও তার স্ত্রী জুলিয়া ১৯৮৫ সালের ডিসেম্বরে বাড়িটির মালিক হন। আলাদা হওয়ার পর থেকে, জুলিয়া বারবারি সেখানে একাই থাকেন।

তথ্যসূত্র
---------

1. 1 2 3 4  টেমপ্লেট:NZHPT
**এহতেশামুদ্দিন** (উর্দু: احتشام الدین‎‎; জন্ম: ৪ সেপ্টেম্বর, ১৯৫০) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিক থেকে শুরু করে ১৯৮০-এর দশকের সূচনালগ্ন পর্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স, পাঞ্জাব, পাঞ্জাব বিশ্ববিদ্যালয়, ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত এহতেশামুদ্দিনের প্রথম-শ্রেণীর খেলোয়াড়ী জীবন চলমান ছিল। তার ব্যাটিংয়ের মান সাধারণ পর্যায়ের ছিল। ডানহাতি মিডিয়াম পেস বোলার এহতেশামুদ্দিন পেসের তুলনায় বোলিংয়ে নিখুঁততার দিকেই অধিক মনোনিবেশ ঘটাতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন এহতেশামুদ্দিন। ২১ নভেম্বর, ১৯৭৯ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ আগস্ট, ১৯৮২ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।

১৯৭৯-৮০ মৌসুমে দলের সাথে ভারত গমন করেন। ছয়-টেস্ট নিয়ে গড়া সিরিজের তিনটিতে অংশগ্রহণের সুযোগ পান। প্রথম, চতুর্থ ও ষষ্ঠ টেস্ট খেলেন তিনি। ঐ সিরিজে তার দল ২-০ ব্যবধানে জয়লাভ করে। তবে, এহতেশামুদ্দিন ব্যক্তিগতভাবে ভালো খেলা উপহার দেন। উইকেটপ্রতি ২০-এর কম খরচে ১৪ উইকেট পান।

কানপুরে সিরিজের চতুর্থ টেস্টের প্রথম ইনিংসে ৫/৪৭ বোলিং পরিসংখ্যান দাঁড় করান। পরবর্তীতে এটিই তার ব্যক্তিগত সেরা বোলিং হিসেবে চিত্রিত হয়ে যায়। সিকান্দার বখ্তের সাথে ১০ উইকেট ভাগাভাগি করে নেন। এরপর, একই মৌসুমে নিজ দেশে সফরকারী অস্ট্রেলিয়া দলের বিপক্ষে একটি টেস্টে অংশ নেন।

ইংরেজ ক্রিকেটে অংশগ্রহণ
-----------------------

১৯৮২ সালের ইংল্যান্ড সফরে শেষ মুহুর্তে তাকে দলে নেয়া হয়। হেডিংলিতে সর্বশেষ টেস্টে অংশ নেন। ঐ সময়ে তিনি বোল্টন অ্যাসোসিয়েশন লীগে ডেইজি হিলের পক্ষে ক্লাব ক্রিকেটে অংশ নিচ্ছিলেন। পাকিস্তান দল আঘাতে জর্জড়িত ছিল। এহতেশামুদ্দিনকে শারীরিকভাবে অনুপযুক্ত দেখাচ্ছিল। তাসত্ত্বেও, গ্রেইম ফাওলারের উইকেট নিয়ে ইংল্যান্ডের প্রথম উইকেটের পতন ঘটান। পেশীতে টান পড়ায় মাত্র ১৪ ওভার বোলিং করতে সক্ষম হন ও ঐ খেলায় তিনি আর বোলিং করতে পারেননি। পাকিস্তান দল খেলাটিসহ সিরিজে পরাজয়বরণ করে।

ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পরবর্তীতে তিনি দল নির্বাচকমণ্ডলীর সদস্য ছিলেন।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ২৩ অক্টোবর ২০২০।
3. ↑  "Pakistan – Test Bowling Averages"। ESPNCricinfo। সংগ্রহের তারিখ ২৩ অক্টোবর ২০২০।

আরও দেখুন
---------

* ফারুখ জামান
* পারভেজ সাজ্জাদ
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে এহতেশামুদ্দিন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে এহতেশামুদ্দিন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হরিপুর তেহসিল** একটি তেহসিল যা পাকিস্তানের খাইবার পাখতুনখোয়ার, হরিপুর জেলা অবস্থিত। তেহসিলটি প্রশাসনিকভাবে ৩৭টি ইউনিয়ন পরিষদে বিভক্ত।

ইতিহাস
------

ব্রিটিশ শাসনামলে এক শতাব্দী আগে সংকলিত ভারতের ইম্পেরিয়াল গেজেটিয়ার দ্বারা তেহসিলটি বর্ণনা করা হয়েছিল:

ইতিহাস
------

ব্রিটিশ শাসনামলে এক শতাব্দী আগে সংকলিত ভারতের ইম্পেরিয়াল গেজেটিয়ার দ্বারা তেহসিলটি বর্ণনা করা হয়েছিল:

খাইবার পাখতুনখোয়ার হাজারা জেলার হরিপুর তেহসিল ৩৩°৪৪′ ও ৩৪°১৮′ উত্তর এবং ৭২°৩৩′ ও ৭৩°১৪′ পশ্চিমের এর মধ্যে অবস্থিত, যার আয়তন ৬৫৭ বর্গ মাইল। এটি উত্তর-পশ্চিমে সিন্ধু দ্বারা আবদ্ধ। তেহসিলটি ১,৫০০ থেকে ৩,০০০ ফুট উঁচু একটি ঢালু সমভূমি নিয়ে গঠিত, যার মধ্য দিয়ে সিরান এবং হাররোহ প্রবাহিত হয়। সমতল জুড়ে এখানে-সেখানে নিচু পাহাড় রয়েছে। ১৯০১ সালে জনসংখ্যা ছিল ১৫১,৬৩৮ জন, যা ১৮৯১ সালে ১৪২,৮৫৬ জন। হরিপুর শহরে (জনসংখ্যা ৫,৫৭৮ জন) এটির সদর দপ্তর ও ৩১১টি গ্রাম রয়েছে। ১৮৯১ ১৯০৩-০৪ সালে জমি রাজস্ব ও উপকরের পরিমাণ ছিল ১,৭২,০০০ রুপি।

তথ্যসূত্র
---------

1. ↑  "DISTRICT AND TEHSIL LEVEL POPULATION SUMMARY WITH REGION BREAKUP: KHYBER PAKHTUNKHWA" (পিডিএফ)। Pakistan Bureau of Statistics। ২০১৮-০১-০৩। ২০১৮-০৪-০৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৪-২০।
2. ↑  Tehsils & Unions in the District of Haripur - Government of Pakistan  ওয়েব্যাক মেশিনে আর্কাইভকৃত ২০০৮-০১-২৪ তারিখে
3. ↑  Harīpur Tahsīl - Imperial Gazetteer of India, v. 13, p. 55.
ছবিতে কালী
**কৌল**, **কুল**, **কুলমার্গ** ("কুল প্রথা") এবং **কৌলাচার** ("কৌল আচরণ" নামেও পরিচিত), শক্তিবাদ ও তান্ত্রিক শৈববাদের একটি ধর্মীয় ঐতিহ্য যা শক্তির উপাসনার সাথে সংযুক্ত আলাদা আচার এবং প্রতীকবাদ দ্বারা চিহ্নিত। এটি ভারতে মূলত খ্রিস্টীয় প্রথম সহস্রাব্দে প্রসার লাভ করেছিল।

কৌল কাপালিক ঐতিহ্যের কিছু স্বতন্ত্র বৈশিষ্ট্য সংরক্ষণ করে, যা থেকে এটি উৎপন্ন। এটি যথাক্রমে কুলেশ্বরী, কুব্জিকা, কালী এবং ত্রিপুরসুন্দরীর উপর ভিত্তি করে রচিত গ্রন্থের চারটি উপশ্রেণীতে বিভক্ত হয়েছে। ত্রিক গ্রন্থগুলি কুলেশ্বরী গ্রন্থের সাথে নিবিড়ভাবে সম্পর্কিত এবং এটি কুলমার্গের অংশ হিসাবে বিবেচিত হতে পারে।

পরবর্তী হঠযোগে, চক্রের একটি তন্ত্রের মাধ্যমে উত্থিত কুণ্ডলিনীর কৌল দৃশ্যটি পূর্ববর্তী বিন্দু-ভিত্তিক তন্ত্রে আবৃত হয়।:৭৭০, ৭৭৪

তথ্যসূত্র
---------

1. ↑  translated to

ortPguese.

p

tr nslated to Portuguese.

Sanderson, Alexis. "The Śaiva Literature."  ওয়েব্যাক মেশিনে আর্কাইভকৃত ৪ মার্চ ২০১৬ তারিখে Journal of Indological Studies (Kyoto), Nos. 24 & 25 (2012–2013), 2014, pp.4-5, 11, 57.
2. ↑  Sanderson, Alexis. "The Śaiva Literature."  ওয়েব্যাক মেশিনে আর্কাইভকৃত ৪ মার্চ ২০১৬ তারিখে Journal of Indological Studies (Kyoto), Nos. 24 & 25 (2012–2013), 2014, pp. 57-65.
3. ↑  Sanderson, Alexis. "The Śaiva Literature."  ওয়েব্যাক মেশিনে আর্কাইভকৃত ৪ মার্চ ২০১৬ তারিখে Journal of Indological Studies (Kyoto), Nos. 24 & 25 (2012–2013), 2014, pp. 59-60, 68.
4. ↑  Mallinson, James (2011). *Hatha Yoga* Brill Encyclopedia of Hinduism Vol. 3 (pp. 770-781). Leiden: Brill.

বহিঃসংযোগ
---------
**গোল্লাছুট** বাংলাদেশের কিশোর-কিশোরীদের অন্যতম জনপ্রিয় খেলা। গ্রাম ছাড়াও বাংলাদেশের শহরাঞ্চলেও এই খেলা ব্যাপক প্রচলিত। ঢাকা, ময়মনসিংহ, ফরিদপুর, মাদারীপুর, বরিশাল , খুলনা, পাবনায় এই খেলার প্রচলন সবচেয়ে বেশি। এই খেলা বাইরে অর্থাৎ স্কুলের মাঠ অথবা খোলা জায়গায় শিশুরা খেলে থাকে। গোল্লাছুট খেলায় দুটি দল থাকে। মাটিতে এক জায়গায় গর্ত করে একটি লাঠি পুতে তাকে কেন্দ্র হিসেবে ধরা হয়, এই লাঠিকে কেন্দ্র করে বৃত্ত তৈরি করে ২৫/৩০ ফুট দূরে আরো একটি রেখা টেনে সীমানা নির্ধারন করা হয়।

নামকরণ
------

বৃত্ত তৈরি করে ঘুরতে হয় বলে একে "গোল্লা" এবং আঞ্চলিক ভাষায় ছুট হলো দৌড়ানো। এভাবেই খেলার নাম হয়েছে গোল্লাছুট।

নিয়মকানুন
----------

খেলার শুরুতে প্রথম দুজন দলপতি নির্ধারন করা হয়। দলপতিদের বলা হয় "গোদা"। দুদলেই সমান সংখ্যক খেলোয়াড় থাকে (৫ অথবা ৭ জন)। দলপতি মাটিতে পুঁতা কাঠি এক হাতে ধরে অপর হাতে তার দলের অন্য খেলোয়াড়ের হাত ধরে থাকে। এভাবে তারা পরস্পরের হাত ধরে কেন্দ্র স্পর্শ করে ঘুরতে থাকে। তাদের লক্ষ্য হলো বৃত্তের বাইরে যে কাঠি বা গাছ (দ্বিতীয় লক্ষ্যবস্তু) থাকে তা দৌড়ে স্পর্শ করা।

অপরদিকে দৌড়ে বৃত্ত থেকে বের হওয়ার পর কিন্তু কাঠি স্পর্শ করার আগেই বিপক্ষ দলের খেলোয়াড়রা যদি ওই দলের কোন খেলোয়াড়কে স্পর্শ করতে পারে তাহলে সে এই দানে (পর্ব) খেলা থেকে বাদ যাবে। এভাবে শেষ পর্যন্ত দলপতিরও দৌড়ে কাঠি স্পর্শ করতে হবে। কোন খেলোয়াড়ই লক্ষ্যে পৌঁছতে না পারলে প্রতিপক্ষ খেলোয়াড়রা দান পায়।

আরও দেখুন
---------

* এক্কাদোক্কা
* দাড়িয়াবান্দা
* কানামাছি
* বরফ-পানি
* বউচি
* ছোঁয়াছুঁয়ি

তথ্যসূত্র
---------

1. 1 2  Wakil Ahmed। "Gollachhut"। *বাংলাপিডিয়া*। ২০১৩-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২২।
2. ↑  সাবিকুন্নাহার রীতা (সেপ্টেম্বর ২৭, ২০১০)। "গ্রাম-বাংলার খেলাধুলা- গোল্লাছুট"। kishorgonj.com। সংগ্রহের তারিখ ২০১৩-০৫-২২।
**গ্রে বাতাবরণ** (ইংরেজি ভাষায়: Grey atmosphere) বলতে বিকিরণীয় স্থানান্তর সমীকরণগুলো সমাধান করার জন্য বিশেষ কিছু অনুমিতি বা আসন্নীকরণ (approximation) বোঝায়। এক্ষেত্রে স্থানান্তর সমীকরণের পাশাপাশি বিকিরণীয় সাম্যাবস্থার সমীকরণও ব্যবহার করা হয়। প্রথম আসন্নীকরণ হচ্ছে, অনচ্ছতা গুণাঙ্ক বিকিরণের কম্পাঙ্ক বা তরঙ্গদৈর্ঘ্যের উপর নির্ভর করে না। এই আসন্নীকরণের মাধ্যমেই কোন তারার আলোকমণ্ডল এবং কার্যকরী তাপমাত্রার সংজ্ঞা দেয়া যায়। সমীকরণটি হচ্ছে:

{\displaystyle T^{4}={\frac {3}{4}}T\_{eff}^{4}\left(\tau +{\frac {2}{3}}\right)}
এই সমীকরণে আলোক গভীরতা (\tau) এর মান ২/৩ বসিয়ে দিলে পাওয়া যায় {\displaystyle T=T\_{eff}}, অর্থাৎ নাক্ষত্রিক বাতাবরণের যে স্তরের আলোক গভীরতা ২/৩ সেই স্তরের তাপমাত্রাকেই তার কার্যকরী তাপমাত্রা বলে। যেমন, সূর্যের কার্যকরী তাপমাত্রা প্রায় ৫৭৭০ কেলভিন।

তথ্যসূত্র
---------

1. ↑  Stefan Dreizler, Sonja Schuh, "Lecture notes on the Physics of Stellar Atmospheres", University of Goettingen, 27 October, 2011
2. ↑  Wolfgang Glatzel, "Lecture notes on Stellar Structure and Evolution", University of Goettingen, Germany
**গ্রুট** (/ɡruːt/) হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো চরিত্র। চরিত্রটি স্ট্যান লি, ল্যারি লিবার এবং জ্যাক কার্বি দ্বারা নির্মিত এবং *টেইলস টু অ্যাস্টোনিস* #১৩ (নভেম্বর ১৯৬০)-এ প্রথমবার আবির্ভূত হয়। চরিত্রটি একটি বহির্জাগতিক ও উদ্ভিদের সরূপ জীব, যা মানবদের উপর পরীক্ষা করার উদ্দেশ্যে অভিপ্রেত একজন আক্রমণকারী হিসেবে আবির্ভূত হয়।

২০০৬-এ, চরিত্রটিকে একজন বীরসুলভ ও আদর্শবান সত্তা হিসেবে পুনঃউপস্থাপন করা হয় এবং ক্রসওভার কমিক বই সময়কাল "অ্যানাইলেশন: কঙ্কুস্ট"-এ আবির্ভূত হয়। *গার্ডিয়ান্স অফ দ্য গ্যালাক্সি* নামক দলে যোগদান করার দ্বারা গ্রুটকে *একই নামের* এটির স্পিন অফ ধারাবাহিকে আলোকপাত করা হয়। গ্রুট অ্যানিমেটেড টিভি ধারাবাহিক, খেলনা এবং ট্রেডিং কার্ডের মতো বিভিন্ন রকমের মার্ভেল সম্মিলিত ব্যবসায় যুক্ত হয়। ভিন ডাইসেল মার্ভেল সিনেম্যাটিক ইউনিভার্স চলচ্চিত্র *গার্ডিয়ান্স অফ দ্য গ্যালাক্সি* (২০১৪), *গার্ডিয়ান্স অফ দ্য গ্যালাক্সি ভল. ২* (২০১৭), *অ্যাভেঞ্জার্স: ইনফিনিটি ওয়ার* (২০১৮) এবং *অ্যাভেঞ্জার্স: এন্ডগেম* (২০১৯)-এ কণ্ঠপ্রদান করেন এবং ক্রিস্টিয়ান গডলিউস্কি প্রথম চলচ্চিত্রে মোশন ক্যাপচার মাধ্যমে চরিত্রটির ভূমিকায় অভিনয় করেন। ডাইসেল *গার্ডিয়ান্স অফ দ্য গ্যালাক্সি ভল. ৩*-এ কণ্ঠপ্রদানের জন্য ফেরত আসবেন। চরিত্রটির চলচ্চিত্রে ও এনিমেটেড ধারাবাহিকে আবির্ভাবের পর থেকে, গ্রুট একটি জনপ্রিয় সংস্কৃতি বিগ্রহ হয়ে ওঠে, যার পাশাপাশি তার পুনরাবৃত্তি করে বলা কথা "আই এম গ্রুট" একটি ইন্টারনেট মিম হয়ে ওঠে।

তথ্যসূত্র
---------

1. ↑  ফেন, মাইক (আগস্ট ৫, ২০১৪)। "Like 'Hodor,' 'I Am Groot' is already becoming a loved Internet meme"। *দ্য ডেইলি ডট*। আগস্ট ১৯, ২০১৫ তারিখে মূল থেকে আর্কাইভ করা।

বহিঃসংযোগ
---------

* গ্রুট — কমিকবুক ডেটাবেজ

* মার্ভেল-এর মহাবিশ্বের পুস্তিকার উপাঙ্গে Groot (ইংরেজি)
* গ্রুট  on Marvel Database (একটি মার্ভেল কমিক্স উইকি)
**গ্রুব-ছেন-কুন-দ্গা'-ব্লো-গ্রোস** (ওয়াইলি: *grub chen kun dga' blo gros*) (১৩৬৫-১৪৪৩) তিব্বতের র্ত্সে-ছেন (ওয়াইলি: *rtse chen*) বৌদ্ধবহারের প্রধান ছিলেন।

সংক্ষিপ্ত জীবনী
---------------

গ্রুব-ছেন-কুন-দ্গা'-ব্লো-গ্রোস ১৩৬৫ খ্রিষ্টাব্দে মধ্য তিব্বতের বিস্তীর্ণ অঞ্চল শাসনকারী শার-খা-পা (ওয়াইলি: *shar kha pa*) পরিবারগোষ্ঠীতে জন্মগ্রহণ করেন। আট বছর বয়সে তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ও ন্যা-দ্বোন-কুন-দ্গা'-দ্পাল নামক জো-নাং ধর্মসম্প্রদায়ের পন্ডিতের নিকট দীক্ষাগ্রহণ করেন। ন্যা-দ্বোন-কুন-দ্গা'-দ্পাল তাকে অভিধর্ম, মধ্যমক, মার্গফল ও কালচক্র সম্বন্ধে শিক্ষাদান করেন। তিনি ফ্যোগ্স-লাস-র্নাম-র্গ্যাল নামক জো-নাং ধর্মসম্প্রদায়ের বিখ্যাত পন্ডিতের নিকট কালচক্র ও র্গ্যাল-বা-জো-ব্জাং (ওয়াইলি: *rgyal ba jo bzang*) নামক জো-নাং বৌদ্ধবিহারের একাদশ প্রধানের নিকট বিমলপ্রভা টীকাভাষ্য সম্বন্ধে অধ্যয়ন করেন। ১৩৮৬ খ্রিষ্টাব্দে তিনি র্ত্সে-ছেন (ওয়াইলি: *rtse chen*) বৌদ্ধবহারের প্রধান হিসেবে নিযুক্ত হন। তিনি এই সময় শার-খা-পা পরিবারগোষ্ঠীর মধ্যে চলমান বিবাদ ও যুদ্ধের মধ্যস্থতা করে দুই তিন বছরের জন্য শান্তি ফিরিয়ে আনতে সক্ষম হন। তার প্রধান শিষ্য ছিলেন 'জাম-দ্ব্যাংস-দ্কোন-ম্ছোগ-ব্জাং-পো।

তথ্যসূত্র
---------

1. ↑  Stearns, Cyrus (আগস্ট ২০০৮)। "Drubchen Kunga Lodro"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-২৬।
**আপনাকে অবশ্যই এই পরিষ্করণ টেমপ্লেটে একটি `|reason=` প্যারামিটার যোগ করতে হবে - এটি `{{পরিষ্করণ|date=জানুয়ারি ২০১২|reason=<এখানে কারণ লিখুন>}}`-এর সাথে প্রতিস্থাপন করুন, অথবা পরিষ্করণ টেমপ্লেটটি সরান।**

পরিষ্করণের কোন কারণ ছাড়াই নিবন্ধসমূহ ট্যাগ করা হয়েছে
গণিত, root পরিচয়ে অর্থ বর্গক্ষেত্র (সংক্ষিপ্ত RMS বা rmsar), দ্বিঘাত গড় নামেও পরিচিত, একটি পরিবর্তনশীল মাত্রার পরিসংখ্যানগত পরিমাপ. এটা বিশেষত ব্যবহার করা হয় যখন পরিবর্তনশীল মাত্রার variatesমান ধণাত্মক এবং ঋণাত্মক হয়ে থাকে, যেমন: সাইনুসয়েড ইত্যাদি। আর এম এস sinusoids বিভিন্ন বৈদ্যুতিক প্রকৌশলসহ বিভিন্ন ক্ষেত্রে ব্যবহৃত হয়।

এটা দিয়ে বিচ্ছিন্ন কিংবা পরযায়ক্মমিক মানের ফাংশন হিসাব করা যায়। এটা মান বর্গের বর্গমূল থেকে আসে।

### সংজ্ঞা

অবিচ্ছিন্ন তরঙ্গাকৃতির একটি সেটের আরএমএস মান এর গাণিতিক গড় বর্গ মূলের গড়ের বর্ম্নেগমূল এর সমান।
সেট {\displaystyle n} এর {\displaystyle \{x\_{1},x\_{2},\dots ,x\_{n}\}} এর আর এম এস মান হবে 

{\displaystyle x\_{\mathrm {rms} }={\sqrt {{\frac {1}{n}}\left({{x\_{1}}^{2}+{x\_{2}}^{2}+\cdots +{x\_{n}}^{2}}\right)}}}
অবিচ্ছিন্ন ফাংশন জন্য সংশ্লিষ্ট সূত্র {\displaystyle f(t)} {\displaystyle T\_{1}\leq t\leq T\_{2}} সময় ব্যবধানে সংজ্ঞায়িত হবেঃ

{\displaystyle f\_{\mathrm {rms} }={\sqrt {{1 \over {T\_{2}-T\_{1}}}{\int \_{T\_{1}}^{T\_{2}}{[f(t)]}^{2}\,dt}}},}
এবং সব সমইয়ের জন্য আরএমএস ফাংশনঃ

{\displaystyle f\_{\mathrm {rms} }=\lim \_{T\rightarrow \infty }{\sqrt {{1 \over {2T}}{\int \_{-T}^{T}{[f(t)]}^{2}\,dt}}}.}
অসীম সময়ের পুনরাবৃত্ত এর আরএমএস মান একটি পুনরাবৃত্ত এর ফাংশন একক সময়ের পুনরাবৃত্ত এর আরএমএস মান এর সমান।

বিভিন্ন ওয়েভ ফর্মের আরএমএস মান এছাড়াও ক্যাল্কুলাস ছাড়া নির্ধারিত হতে পারে, Cartwright দ্বারা দেখানো হয়েছে

সাধারণ আর এম এস ওয়েভ ফর্ম
--------------------------

Sine, square, triangle, and sawtooth waveforms
A rectangular pulse wave of duty cycle D, the ratio between the pulse duration (\tau) and the period (T); illustrated here with *a* = 1

| ওয়েভ ফর্ম | সূত্র | আরএমএস |
| --- | --- | --- |
| ডি সি, constant | {\displaystyle y=a\,} | {\displaystyle a\,} |
| সাইন তরঙ্গ | {\displaystyle y=a\sin(2\pi ft)\,} | {\displaystyle {\frac {a}{\sqrt {2}}}} |
| বর্গ তরঙ্গ | {\displaystyle y={\begin{cases}a&\{ft\}<0.5\\-a&\{ft\}>0.5\end{cases}}} | {\displaystyle a\,} |
| পরিমার্জিত বর্গক্ষেত্র তরঙ্গ | {\displaystyle y={\begin{cases}0&\{ft\}<0.25\\a&0.25<\{ft\}<0.5\\0&0.5<\{ft\}<0.75\\-a&\{ft\}>0.75\end{cases}}} | {\displaystyle {\frac {a}{\sqrt {2}}}} |
| মস্রিন তরঙ্গ | {\displaystyle y=2a\{ft\}-a\,} | {\displaystyle a \over {\sqrt {3}}} |
| ত্রিভুজ তরঙ্গ | {\displaystyle y=|2a\{ft\}-a\,|} | {\displaystyle a \over {\sqrt {3}}} |
| পালস ট্রেন | {\displaystyle y={\begin{cases}a&\{ft\}<D\\0&\{ft\}>D\end{cases}}} | {\displaystyle a{\sqrt {D}}} |
| নোট:*t* হল সময় time*f* হল freqহল ফ্রিকয়েন্সি*a* হল ampপিক এমপ্লিচুড*D* হল the duty cycle or the percent(%) spent high of the period (1/*f*){r} হল the fractional part of r |

তথ্যসূত্র
---------
**সাংস-র্গ্যাস-র্গ্যাল-ম্ত্শান** (তিব্বতি: སངས་རྒྱས་རྒྱལ་མཚན, ওয়াইলি: *sangs rgyas rgyal mtshan*) (?- ১৪৫৭) তিব্বতের ফাগ-মো-গ্রু-পা রাজবংশের একজন গুরুত্বপূর্ণ রাজপুরুষ ছিলেন এবং এই রাজবংশের পতনের জন্য অন্যতম দায়ী হিসেবে বিবেচিত হন।

পরিবার
------

সাংস-র্গ্যাস-র্গ্যাল-ম্ত্শান ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের ভ্রাতা ছিলেন। তিনি রিং-স্পুংস-পা নামক গ্ত্সাং অঞ্চলের রিং-স্পুংস এলাকার এক আঞ্চলিক জমিদার পরিবারের দুইজন মহিলাকে বিবাহ করেন এবং তাদের গ্রাগ্স-পা-'ব্যুং-গ্নাস এবং কুন-দ্গা'-লেগ্স-পা নামক দুই পুত্রের জন্ম হয়।

গৃহযুদ্ধে ভূমিকা
----------------

গোং-মা-গ্রাগ্স-পা-র্গ্যাল-ম্ত্শানের মৃত্যুর পর যখন মন্ত্রীরা পরবর্তী উত্তরাধিকারী মনোয়নের জন্য ঐকমত্য্যে পৌঁছতে পারছিলেন না, রিং-স্পুংস-পা পরিবারের প্রধান নোর-বু-ব্জাং-পো এই সুযোগে ফাগ-মো-গ্রু-পা রাজবংশের এই গুরুত্বপূর্ণ প্রশ্নে গ্দান-সা-থেল বৌদ্ধবিহারের প্রধানকে সিংহাসনের উত্তরাধিকার নির্বাচনের উপদেশ দেন। প্রধান লামা গ্রাগ্স-পা-'ব্যুং-গ্নাসকে নির্বাচন করেন। যদিও সাংস-র্গ্যাস-র্গ্যাল-ম্ত্শানের সিংহাসনের প্রতি নজর ছিল, কিন্তু তিনি প্রধান লামার নির্বাচন মেনে নেন। কিন্তু দুই বছর পরে ১৪৩৪ খ্রিষ্টাব্দে গ্দান-সা-থেল বৌদ্ধবিহারের প্রধানের মৃত্যু ঘটলে সাংস-র্গ্যাস-র্গ্যাল-ম্ত্শান সিংহাসনের দাবী জানাতে শুরু করেন। এরফলে এক বছর ব্যাপী এক গৃহযুদ্ধের সূচনা হয় তাকে পালিয়ে যেতে হয় এবং নোর-বু-ব্জাং-পো বিজয়ী হিসেবে উঠে আসেন। এবং ১৪৩৫ খ্রিষ্টাব্দে সাম-দ্রুব-ত্সে নামক গুরুত্বপূর্ণ অঞ্চল অধিকার করেন। এরফলে রিং-স্পুংস-পা গ্ত্সাং অঞ্চলটি নিজেদের অধিকারে নিয়ে এসে মধ্য তিব্বতের নতুন রাজবংশরূপে উঠে আসে।

চীনা বিবৃতি
-----------

তিব্বতী বর্ণনানুসারে, ১৪৫৭ খ্রিষ্টাব্দে সাংস-র্গ্যাস-র্গ্যাল-ম্ত্শানের মৃত্যু হয়। কিন্তু মিংশি গ্রন্থে সাংস-র্গ্যাস-র্গ্যাল-ম্ত্শানের গৃহযুদ্ধ পরবর্তী জীবন সম্বন্ধে ভিন্ন ঘটনার উল্লেখ রয়েছে। এই গ্রন্থানুসারে, গ্রাগ্স-পা-'ব্যুং-গ্নাসের মৃত্যুর পর তার পিতা সাঙ্গেরজিয়ে জিয়ানজান বা চাংবু (সাংস-র্গ্যাস-র্গ্যাল-ম্ত্শান) ১৪৬৯ খ্রিষ্টাব্দ পর্যন্ত রাজত্ব করেন। তার মৃত্যুর পর মিং সম্রাটের আদেশে সাঙ্গেরজিয়ে জিয়ানজান বা চাংবুর পুত্র গোংগে লিয়েসিবা ঝোংনাই লিংঝান বের চাংবু (কুন-দ্গা'-লেগ্স-পা) সিংহাসনে আরোহণ করেন।

তথ্যসূত্র
---------

1. 1 2  Ariane Macdonald, 'Préambule à la lecture d'un Rgya-Bod yig-chan'. *Journal asiatique 1963, pp. 104-5.*
2. ↑  Tsepon W.D. Shakabpa, *Tibet. A Political History*. Yale 1967, pp. 86-7.
3. ↑  Giuseppe Tucci, *Tibetan Painted Scrolls*. Rome 1949, p. 693.

| * দে
* স
ফাগ-মো-গ্রু-পা রাজবংশ |
| --- |
| 
* তা'ই-সি-তু-ব্যাং-ছুব-র্গ্যাল-ম্ত্শান
* 'জাম-দ্ব্যাংস-শা-ক্যা-র্গ্যাল-ম্ত্শান
* শা-ক্যা-রিন-ছেন
* গ্রাগ্স-পা-ব্যাং-ছুব
* ব্সোদ-নাম্স-গ্রাগ্স-পা
* গোং-মা-গ্রাগ্স-পা-র্গ্যাল-ম্ত্শান
* গ্রাগ্স-পা-'ব্যুং-গ্নাস
* ? সাংস-র্গ্যাস-র্গ্যাল-ম্ত্শান
* কুন-দ্গা'-লেগ্স-পা
* ঙ্গাগ-গি-দ্বাং-পো
* ঙ্গাগ-দ্বাং-ব্ক্রা-শিস-গ্রাগ্স-পা
* (গ্রো-বা'ই-ম্গোন-পো)
* ঙ্গাগ-দ্বাং-গ্রাগ্স-পা-র্গ্যাল-ম্ত্শান
* র্নাম-পার-র্গ্যাল-বা
* মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

 |
সাংস-র্গ্যাস-য়ে-শেস
**সাংস-র্গ্যাস-য়ে-শেস** (ওয়াইলি: *sangs rgyas ye shes*) (১৫২৫-১৫৯১) তিব্বতের রি-বো-দ্গে-'ফেল (ওয়াইলি: *ri bo dge 'phel*) বৌদ্ধবিহারের প্রধান ছিলেন।

সংক্ষিপ্ত জীবনী
---------------

সাংস-র্গ্যাস-য়ে-শেস ১৫২৫ খ্রিষ্টাব্দে মধ্য তিব্বতের দ্রুগ-ব্র্গ্যা (ওয়াইলি: *drug brgya*) নামক শহরে জন্মগ্রহণ করেন। তার পিতা-মাতার চার পুত্রের মধ্যে তিনি ছিলেন সর্বকনিষ্ঠ। তিনি য়োন-তান-ব্জাং-পো (ওয়াইলি: *yon tan bzang po*) নামক বাস-সো-ল্হুন-গ্রুব-ব্দে-ছেন (ওয়াইলি: *drug brgya*) বৌদ্ধবিহারের এক ভিক্ষুর নিকট শিক্ষার্থীর শপথ এবং অক্ষোভ্য, বজ্রভৈরব, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। পনেরো বছর বয়সে তিনি ব্ক্রা-শিস-ল্হুন-পো বৌদ্ধবিহারে ব্র্ত্সোন-'গ্রুস-র্গ্যাল-ম্ত্শান (ওয়াইলি: *brtson 'grus rgyal mtshan*) নামক থোস-ব্সাম-গ্লিং (ওয়াইলি: *thos bsam gling*) নামক মহাবিদ্যালয়ের প্রধানের নিকট অধ্যয়ন করেন। পরের বছর তিনি লেগ্স-গ্রুব (ওয়াইলি: *legs grub*) মহাবিদ্যালয়ে জাম-দ্ব্যাং-দ্গে-'দুন-ব্লো-ব্জাং (ওয়াইলি: *jam dbyang dge 'dun blo bzang*) নামক ধর্মকীর্তির প্রমাণবার্ত্তিকা বিষয়ক পন্ডিতের নিকট মধ্যমক সম্বন্ধে অধ্যয়ন করেন। পঁচিশ বছর বয়সে তিনি দ্গে-ব্শেস ওয়াইলি: *tdge bshes*) উপাধি লাভ করেন। এরপর তিনি গাংস-চান-ছোস-'ফেল (ওয়াইলি: *gangs can chos 'phel*) বৌদ্ধবিহারে দোন-য়োদ-র্গ্যাল-ম্ত্শান (ওয়াইলি: *don yod rgyal mtshan*) নামক মহাপন্ডিতের নিকট এবং লাসা শহরের র্গ্যুদ-স্মাদ (ওয়াইলি: *rgyud smad*) মহাবিদ্যালয়ে চক্রসম্বর, বজ্রভৈরব ও গুহ্যসমাজতন্ত্র সম্বন্ধে অধ্যয়ন করেন। এই সময় তিনি ফ্যোগ্স-লাস-র্নাম-পার-র্গ্যাল-বা (ওয়াইলি: *phyogs las rnam par rgyal ba*) নামক রি-বো-দ্গে-'ফেল (ওয়াইলি: *ri bo dge 'phel*) বৌদ্ধবিহারের প্রধানের নিকট ভিক্ষুর শপথ ও দ্বেন-সা-পা-ব্লো-ব্জাং-দোন-গ্রুব নামক পন্ডিতের নিকট শিক্ষাগ্রহণ করেন। পরবর্তীকালে তিনি রি-বো-দ্গে-'ফেল (ওয়াইলি: *ri bo dge 'phel*) বৌদ্ধবিহারের প্রধান হিসেবে নির্বাচিত হন। তার অন্যতম উল্লেখযোগ্য শিষ্য ছিলেন চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান।।

তথ্যসূত্র
---------

1. ↑  Adams, Miranda (সেপ্টেম্বর ২০০৮)। "Sanggye Yeshe"। *The Treasury of Lives: Biographies of Himalayan Religious Masters*। সংগ্রহের তারিখ ২০১৩-০৮-১৯।

আরো পড়ুন
---------

* Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 73–82.
* Willis, Janice D. 1985. "Preliminary Remarks on the Nature of rNam-thar: Early dGe-lugs-pa Siddha Biographies." In Soundings in Tibetan Civilizations. Barbara Aziz and Matthew Kapstein, eds. Delhi: Manohar.